Návrat Ružového pantera

Návrat Ružového pantera () je britsko-americká komédia z roku 1975, ktorú režíroval Blake Edwards. Ide o tretí diel Edwardsovej filmovej série, v ktorom sa v hlavných úlohách objavili Peter Sellers, Christopher Plummer, Catherine Schell a Herbert Lom. Film bol v Amerike uvedený 21. mája 1975.

 Herecké obsadenie 

 Hlavné 
 Peter Sellersinšpektor Jacques Clouseau
 Christopher PlummerSir Charles Litton
 Catherine SchellLady Claudine Litton
 Herbert Lomšéf inšpektor Charles Dreyfus

 Vedľajšie 

 Filmový štáb 
náhľad|Režisér filmu Blake Edwards v roku 1966.

Filmový štáb tvorili:Časť údajov pochádza zo samotných úvodných a záverečných titulkov.

 RéžiaBlake Edwards
 Asistenti réžieBert Batt, Guy Sauteret
 ScenárBlake Edwards, Frank Waldman
 ProdukciaBlake Edwards, Tony Adams
 Vedúci výrobyPeter Samuelson, Derek Kavanagh
 HudbaHenry Mancini
 KameraGeoffrey Unsworth
 StrihTom Priestley
 ZvukPeter Sutton
 ScénografiaPeter Mullins, John Siddall
 KaskadériDick Crockett, Joe Dunne
 Tvorca titulkovej scényKen Harris
 Špeciálne efektyJohn Gant

 Technické parametre 
Technický list pojmov:

 Originálny / anglický názovThe Return of the Pink Panther
 Francúzsky názovLe Retour de la Panthère Rose
 Rok uvedenia1975
 Premiéra21. máj (Spojené štáty)
 Dĺžka113 min. (celovečerný film)
 Dĺžka filmového pásu3087 m
 Žánerkomédia, krimi
 Krajina pôvoduSpojené kráľovstvo, Spojené štáty
 Číslo víza44 457
 Dátum uvedenia víza23. október 1975
 Počet vstupov divákov v kinách vo Francúzsku262 907
 Veková prístupnosťvšetky publiká
 Typ filmufarebný, natáčaný na 35 mm film (filmový pás)
 Filmové štúdiáShepperton Studios
 Produkčná spoločnosťJewel Productions, Pimlico Films, The Mirisch Corporation, Geoffrey Productions
 Distribučná spoločnosťLes Artistes Associés

 Predprodukcia 
V roku 1973, keď kariéra Petera Sellersa upadala, nakrúcal na Cypre film so Spikeom Milliganom (členom The Goon Show, slávnej rozhlasovej relácie, prostredníctvom ktorej sa Sellers stal známym), ktorý nikdy nebol uvedený do kín. Sellers presvedčil režiséra Petra Medaka, aby s ním nakrútil reklamu na cigarety Benson & Hedges v ich natáčací deň voľna. V deji reklami Sellers a Milligan kradnú zlaté tehličky a dávajú si ich do vreciek; keď vyliezajú na loď, tá sa pod ich váhou zlomí a potopí. Sellers sa rozhodol zahrať postavu ako Clouseau, spomína Medak. Na tej reklame sa zabavili viac ako v celom filme Ghost in the Noonday Sun.

Sellers, povzbudený myšlienkou opäť hrať Clouseaua, oslovil Blake Edwardsa, ktorý tiež prechádzal ťažkou krízou. Ten navrhol producentovi svojho posledného filmu Tamarindové semienko (1974) projekt Návrat Ružového pantera. Sir Lew Grade ponuku prijal, ale pod podmienkou, že sa z neho sfilmuje televízny seriál. V skutočnosti bol Grade už šéfom firmy ITC (Nezávislá televízna korporácia) a produkoval hity ako Thunderbirds, The Saint či The Persuaders! a cítil pohodlnejšie produkovať televízne diela. Edwards navrhol, aby sériu odštartoval celovečerným filmom. Filmár ho presvedčil tým, že mu povedal, že ak bude film úspešný, dá mu to väčší zmysel a taktiež so Sellersom to urobia zadarmo, výmenou za naše výdavky a podiel na zisku. Lew v tom čase tomuto pojmu „zisk“ nerozumel; videl len to, že má herca a režiséra ochotných natočiť film zadarmo, okrem výdavkov, ktoré by pravdepodobne predstavovali dvesto tisíc dolárov. V skutočnosti ani Edwards, ani Sellers nemali v úmysle rozšíriť akýkoľvek možný úspech prostredníctvom televízie. Predovšetkým to videli ako príležitosť vrátiť sa na vrchol a znovu naštartovať svoju filmovú kariéru.

 Obsadenie rolí 

 Charles Litton 
Blake Edwards spolu s Frankom Waldmanom (spoluscenáristom filmu Večierok z roku 1968) napísali scenár, ktorý sa spája s hlavnými prvkami Ružového pantera. Diamant je opäť ukradnutý a všetko nasvedčuje tomu, že „Fantóm“ je späť v akcii. Sira Charlesa Littona tentoraz stvárnil Christopher Plummer, kanadský herec, ktorého britský štýl mu umožnil hrať vojvodu z Wellingtonu, Sherlocka Holmesa a Rudyarda Kiplinga. Jeho najznámejšou úlohou v tom čase bola rola baróna Von Trappa vo filme Za zvukov hudby (1965) s Julie Andrewsovou, manželkou Blakea Edwardsa.

 Claudine Litton 
Úlohu manželky Charlesa Littona získala Catherine Schell. Pôvodom maďarská herečka, ktorá začala hrať koncom 60. rokov a objavila sa aj vo filmoch Assignment K (1968), V tajnej službe Jej Veličenstva (1969) a v seriáloch The Persuaders!, The Adventurer a najmä v Space: 1999 (ktorý jej vyniesol kultovú popularitu). Keď sa chystala podpísať zmluvu na rolu v jednom filme, tak jej zavolal jej agent a povedal, aby nepodpísala zmluvu, pretože Blake Edwards ju chce vidieť. Catherine Schell dostala dobrú radu, pretože takmer odmietla Návrat Ružového pantera kvôli filmu, ktorý sa nakoniec nikdy nenatočil. Blake Edwards ponúkol Schell rolu, pretože chcel pre hlavnú ženskú postavu herečku, ktorá sa vie smiať a baviť. Keďže mal Edwards skvelý zmysel pre humor, počas prvého rozhovoru žartoval a Schell sa veľa smiala, čo sa mu páčilo. Schell tak po rozhovore s Blakeom Edwardsom dostala ponuku na rolu v treťom filme série.

 Pepi 
Po hraní Hercula Lajoya vo filme Komisár Clouseau na stope, sa Graham Stark vracia k úlohe Pepiho, drobného zločinca, ktorému Charles Litton s radosťou fyzicky ubližuje. Posledných desať rokov pravidelne hral so svojím priateľom Sellersom vo viacerých filmoch (vrátane: The Wrong Box (1966), Casino Royale (1967), The Magic Christian (1969), A Day at the Beach (1970)) a dokonca ho režíroval v krátkom filme Simon, Simon (1970). Ďalší zo Sellersových spoločníkov, David Lodge, sa vracia do série filmov o Clouseauovi. Záhradník vo filme Komisár Clouseau na stope, je v novej úlohe Littonovho súkromného tajomníka.

Čo sa týka Petra Sellersa, ten zdokonaľuje postavu Clouseaua a preberá jednu z vlastností, ktorú si vytvoril vo filme Komisár Clouseau na stope jeho francúzsky prízvuk. Ten je vo snímke výrazný a spôsobuje nedorozumenia, pretože jeho výslovnosť niektorých slov je nezrozumiteľná.

 Cato 
Vlna filmov o bojových umeniach, ktorá sa v 70. rokoch rozmohla, nepochybne povzbudila Blakea Edwardsa, aby sa vrátil k postave Cata. Prekvapený, ale zároveň nadšený, sa Burt Kwouk opäť vrátil. Od filmu Komisár Clouseau na stope sa Kwouk objavil v ďalších prestížnych filmoch, ako sú filmy o Jamesovi Bondovi (Goldfinger (1965), Žiješ len dvakrát (1967)Oficiálne filmy zo série bondoviek.) alebo filmy o Fu Manchu s Christopherom Lee. Kwouk sa stretol s Petrom Sellersom na natáčaní filmu Casino Royale v roku 1966, čo bolo podľa neho „chaotické natáčanie“. Ďalšie vystúpenia v televíznych seriáloch (The Avengers, The Saint, The Champions) z neho urobili známu osobnosť, ale jeho opätovné spojenie s rolou Cata ho spopularizovalo nad všetky očakávania.

Clouseau stále očakáva, že naň jeho čínsky sluha každú chvíľu zaútočí v jeho byte. Blake Edwards sa však rozhodne zájsť ešte ďalej ako v predchádzajúcom filme a vytvoriť bláznivé a absurdné scény. Všetky tieto bitky sa improvizujú počas natáčania. Je takmer nemožné napísať scenár k boju, vysvetľuje Burt Kwouk. Môže sa napísať: „Cato sa schová, Clouseau vojde, Cato vyjde z chladničky a prekvapí Clouseaua, Bojujú.“ Môžete napísať scenár k Catovmu odchodu z chladničky, ale zvyšok boja sa musí odohrať na pľaci. Vtedy to môžete nazvať improvizáciou.

 Produkcia 
náhľad|Infraštruktúra Maroka.
Vo filme Ružový panter (1963) sa krajina pôvodu slávneho diamantu neuvádza, ale vzhľadom na dej snímky sa dá predpokladať, že sa nachádzala v Indii. Vo filme Návrat Ružového pantera lokalitu Blake Edwards premenil na blízkovýchodnú krajinu a pomenováva ju Lugash. Scény, ktoré sa tam odohrávajú, sa natáčali v Maroku, počnúc 7. júnom 1974. V bare hotela Marhaba v Casablance, kde bol ubytovaný celý štáb, Edwards nakrúcal prvé stretnutie medzi Littonom a Pepim. V postprodukcii Henry Mancini pridal k scéne klavírnu skladbu „As Time Goes By“.

Štáb neskôr cestoval do Marrákeša. Jedného rána, keď Starka pozve Peter Sellers na drink, tak Grahama Starka takmer vyhodia z podniku kvôli jeho pokrčenému a špinavému obleku. Ukáže sa, že je to jeho filmovací kostým. Jeho problémy pokračujú, keď mu obviazané ruky (Pepi si počas každého stretnutia s Littonom zlomí prst) bránia v pití. Čašník mu teda priniesol slamku. Sellers potom povedal svojej partnerke Christine Wachtmeister: „Asi si uvedomuješ, drahá, že keď musí ísť na toaletu, zistí, kto sú jeho skutoční priatelia.“

V mestskom paláci Blake Edwards pripravoval akčnú scénu, v ktorej Charles Litton musí uniknúť mužom z dúpäťa, chytiť sa lana, aby sa dostal asi desať metrov nižšie. Joe Dunne, ktorý zvyčajne zastupuje Petra Sellersa v akčných scénach, zaujme miesto Christophera Plummera. Vzlietne, chytí sa lana a začne zostupovať, keď sa kladka zrazu zasekne a spôsobí jeho pád. Našťastie kaskadér dopadne na vankúše. Pri pokuse o zachytenie si Dunne popáli ruky a nemôže znova scénu natočiť. Istý Achmed, marocký kaskadér, sa potom režisérovi predstavil ako „najlepší zlaňovač po lane v celej severnej Afrike“. Požiadajú o motor a Achmed čelí rovnakému problému s kladkou ako jeho predchodca.
náhľad|Dedina Gstaade vo Švajčiarsku.
Natáčanie pokračovalo koncom júna v Gstaade vo Švajčiarsku. Blake Edwards toto mesto pozná, keďže tam niekoľko rokov žil s Julie Andrewsovou a ich deťmi. V polovici júla sa štáb vydáva na Francúzsku riviéru. Clouseauovo prvé vystúpenie v deji filmu je v roli obyčajného policajta, sa natáčala v Nice na Rue de Lépante (zatiaľ čo scéna sa má odohrávať v Paríži).

Pre Catherine Schell je spomienka na Návrat Ružového pantera úzko spojená so záchvatmi smiechu. Napríklad počas záverečnej scény, kde sa plukovník Sharky vyhráža Clouseauovi, Littonovi a jeho manželke, si herečka nemohla pomôcť a nechcene sa zasmiala. Na pľaci Blake Edwards povzbudzoval Catherine Schell, aby sa uvoľnila. Režisér, ktorý si vo svojich zmluvách stanovil ďalšie dva týždne natáčania, aby dohnal stratený čas spôsobený smiechom, sa snažil zachovať túto uvoľnenú atmosféru a rešpektovať všetkých členov štábu.

Po natočení interiérových scén v štúdiách Twickenham a Shepperton (neďaleko Londýna) sa film koncom leta skončil a pre celý tím sa na Temži zorganizovala veľká oslava. Peter Sellers, ktorý bol zriedka spokojný s filmami, ktoré nakrúcal, bol nadšený, keď uvidel hrubý zostrih filmu Návrat Ružového pantera. Zavolal Grahamovi Starkovi, aby sa s ním podelil o svoje nadšenie a predpovedal snímke úspech.

 Postprodukcia 

 Hudba 
náhľad|244x244pixelů|Henry Mancini – hlavný hudobný skladateľ

Hlavným hudobným skladateľom sa pre film stal Henry Mancini.

 Distribúcia 
Film mal premiéru v Spojených štátoch v máji 1975 a jeho úspech bol triumfálny.

 Poznámky 

 Referencie 

 Literatúra 






 Iné projekty 

 Externé odkazy 




 Návrat Ružového pantera v MGM 

Kategória:Filmy podľa názvu
Kategória:Filmy z 1975
Kategória:Britské filmy
Kategória:Filmy USA
Kategória:Filmy režírované Blakom Edwardsom
Kategória:Filmy s hudbou Henryho Manciniho
Kategória:Filmy série Ružový panter